Id-Deċiżjoni tal-Kunsill 2003/642/JHA
tat-22 ta' Lulju 2003
li tirrigwarda l-applikazzjoni għall-Ġibiltà tal-Konvenzjoni dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea
IL-KUNSILL TA' L-UNJONI EWROPEA,
Wara li kkonsidra t-Trattat dwar l-Unjoni Ewropea,
Wara li kkonsidra l-Konvenzjoni dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea [1] ("il-Konvenzjoni dwar il-Korruzzjoni")
Billi:
(1) Billi l-Konvenzjoni dwar il-Korruzzjoni kienet imfassla bl-Att tal-Kunsill tas-26 ta' Mejju 1997.
(2) Ma saret l-ebda dusposizzjoni fil-Konvenzjoni dwar il-Korruzzjoni li tirrigwarda l-applikazzjoni tagħha għall-Ġibiltà.
(3) Il-Konvenzjoni dwar il-Korruzzjoni, u numru ta' Konvenzjonijiet oħra mfassla fuq l-istess bażi, kienu konklużi taħt it-Titolu VI tat-Trattat dwar l-Unjoni Ewropea qabel l-1 ta' Ġunju 2000 [2] u dak iż-żmien ma kenux estiżi għall-Ġibiltà.
(4) Ir-Renju Unit huwa responsabbli mir-relazzjonijiet internazzjonali tal-Ġibiltà.
(5) Huwa mixtieq li l-Konvenzjoni dwar il-Korruzzjoni tiġi applikata għall-Ġibiltà,
IDDEĊIEDA KIF ĠEJ:
Artikolu 1
Il-Konvenzjoni dwar il-Korruzzjoni tapplika għall-Ġibiltà.
Artikolu 2
Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea u għandha tidħol fis-seħħ fid-data tal-pubblikazzjoni tagħha.
Magħmula fi Brussel, fit-22 ta' Lulju 2003.